නිවසක ආහාර පිසීම දිනපතා සිදුවන්නකි. එමෙන්ම නිරෝගී දිවි පෙවෙතකට පෝෂ්‍යදායී ආහාර ගැනීම අත්‍යවශ්‍ය දෙයකි. මෙය අවුරුද්දේ නැකතට කිරීම චිරාගත සම්ප්‍රදායකි. අලුත් ළිපක් සාදා නැවුම් වළඳක සුබ දිශාව බලා නැකතට ළිප ගිනි මෙළවීම සිදු කරයි. මෙවර එය යෙදී ඇත්තේ අප්‍රේල් මස 14 වන දින පූර්වභාග 10.40ට නිල් පැහැති වස්ත්‍රාභරණයෙන් සැරසී උතුරු දිශාව බලා ය. ආහාර අනුභවයත් වැඩ ඇල්ලීම හා ගනුදෙනු කිරීමත් සිදු වන්නේ එකම නැකතකටය. ගනුදෙනු කිරීමේදී පවුලට ඉතා හිතවත් යහපත් පුද්ගලයකු සමඟ ගනුදෙනු කිරීමද වැඩ ඇල්ලීමේ දී කිරි ගසකට පිහියකින් කෙටීම හෝ කැත්තෙන් උදැල්ලෙන් කරන වැඩක් සිදු කිරීමද සිරිතයි. දිනපතා වතුර ගන්නා ළිඳට අගුරු කැබැල්ලක් වී ටිකක් හා කාසියක් එකට තබා රෙදි කැබැල්ලකින් ඔතා පොට්ටනියක් කර ළිඳට දමයි. පළමු වතුර බාල්දිය ගනු ලබන්නේ ඉන් පසුවය. මෙය ස්වභාව ධර්මය සමඟ මිනිසාගේ ඇති බැඳීම පිළිබිඹු කරන චාරිත්‍රයකි. ආහාර අනුභව කරන මොහොතේ පවුලේ සියලු දෙනා එකට හිඳ අනුභවය සිදු කරයි. එය පවුලේ සමගිය තහවුරු කරන චාරිත්‍රයක් ලෙස හැඳින්විය හැකිය. මෙවර එය යෙදී ඇත්තේ අප්‍රේල් මස 14 වෙනි දින පූර්වභාග 11.53ට නිල් පැහැති වස්ත්‍රාභරණයෙන් සැරසී උතුරු දිහාව බලා ය.
නිරෝගී දිවි පෙවෙතකට අත්‍යවශ්‍ය දේ කුමක්ද?
පෝෂ්‍යදායී ආහාර ගැනීම